Tuesday, September 22nd, 07:51:12
» Die Swakopmund Wetenskaplike Vereniging bied tans 'n Kersfees-skattejag by die Swakopmund Museum aan. Dit bestaan uit twee afdelings, een vir kinders en een vir volwassenes. Jy kan by die ontvangs alle dokumenstasie kry en die heerlike reis deur die museum geniet. Daar is groot pryse vir die wenners op die spel. Die skattejag duur tot 5 Januarie. Die wenners word op 7 Januarie om 11:00 by die museum aangekonding. Die museum se toegangsfooie is van toepassing. Vir verdere inligting, besoek whatsonnamibia.com/events
» Fate of Miss H tree vanaand om 20:00 by The Wolfshack in Windhoek op. Kaartjies is by die deure beskikbaar.
» Die gewilde Windhoek City Market is vanaand weer aan die gang by die Windhoek Buitekluboord. Geniet die lieflike klanke van jazz-musiek deur talentvolle, plaaslike musikante terwyl jy aan 'n wye verskeidenheid plaaslike en internasionale jenewers proe. Met iets vir almal is die Windhoek City Market 'n uitstekende plek om ou vriende weer op te spoor en selfs 'n paar nuwes te maak. Die mark begin om 16:00 en kaartjies kan teen N$40 aanlyn by PayToday of by die deur gekoop word.
» Die gewilde Kersmarkie by The Shed skop môre om 09:00 af. 'n Wye reeks kuns en kunsvlyt, dekor vir jou huis en tuin, kos, mode en ander lekkertes is beskikbaar. Kos- en drankstalletjies is ook beskikbaar. Die mark maak daagliks om 09:00 oop. Besoek hul Facebook-blad vir meer inligting.
» Geraas oppi Plaas bied môre 'n eksklusiewe musiekgeleentheid by Jonno's Bistro in die hoofstad aan. Die tema is neon en belangstellendes word uitgedaag om hul beste neonuitrusting aan te trek. Die partytjie begin om 17:00 en duur tot 02:00. Geen onder 18's word toegelaat nie.
» Die Swakopmund Wetenskaplike Vereniging bied tans 'n veiling met 'n versameling artefakte van Afrika-kuns in die Swakopmund Museum aan. Daar is 'n verskeidenheid oorspronklike skilderye deur kunstenaars van onder meer Malawi, Zambië en Mosambiek. Die artefakte bevat oorspronklike musiekinstrumente uit Ghana en Namibië, 'n gekerfde Malawiese stoel, 'n trommel uit die Kavango, 'n geweefde mandjie uit Noord-Namibië, groot houtlepels, stokke en ornamente, gekerfde houtmaskers, beelde van hout en seepsteen, bakkies en borde. 'n Minimum bodbedrag word aan elke item toegedeel. Die bieër met die hoogste bod koop die item. Die verrigtinge begin stiptelik elke dag om 10:00.